**24.11.2021.**

*Par iepirkuma procedūras*

*“Kabeļu līniju avārijas darbu veikšana”*

*(Id. Nr.RS/2021/65) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

Attiecībā par lokālo tāmi un cenu piedāvājumu paredzētajiem avārijas darbiem (tāme Nr.3.1.):

*Jautājums: Pozīcija Nr.16 Kabeļu ievilkšana caurulē (Kādu kabeli, kas piegādā?)*

Atbilde: 1000mm2 kabeli un 10 kV kabeli nodrošina Pasūtītājs.

Informējam, ka iepirkuma procedūras nolikumā tiks veikti grozījumi, proti, tiks precizētas tāmes – “Lokālā tāme un cenu piedāvājums paredzētajiem avārijas darbiem” (Tāme Nr.3.1.) un “Lokālā tāme un cenu piedāvājums neparedzētiem avārijas darbiem” (Tāme Nr.3.2), kā arī tiks pagarināts piedāvājumu iesniegšanas termiņš. Nolikuma grozījumi tiks publicēti tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

*Jautājums: Pozīcija Nr.20 Caurules d=125 noguldīšana tranšejā (Cik N caurulei, kas piegādā caurules?)*

Atbilde:  informējam, ka caurule ir 750 N. Caurules pērk un uz objektu piegādā darbu izpildītājs.

*Jautājums: Pozīcija Nr.25 Kabeļu gala apdares montāža 1000mm2 (Kāda tipa gala apdare, kas piegādā?)*

Atbilde: informējam, ka nepieciešamie materiāli ir: kabeļa kurpe -  ražotājs GPH, kabeļa uzgalis alvots, detaļas tips - 1000 x 20 ALU-V, paredzēta pieskrūvējamā pievienošanas vieta, iekšējais diametrs 44 mm, vai ekvivalents.

RAYCHEM tipa 1 kV kabeļa 1x1000 mm2 gala apdare, vai ekvivalents.

Materiālus pērk un uz objektu piegādā darbu izpildītājs.

*Jautājums: Pozīcija Nr.26 V/sp kabeļu savienojuma uzmavas montāža (Kāda tipa uzmava, kas piegādā?)*

Paskaidrojam, ka nepieciešamie materiāli ir: 2 savienojuma uzmavas TRAJ 3x 150/240, 2 savienojuma uzmavas EPKJ 1x150/240,1 savienojuma uzmava POLJ 3x150/240 mm2, vai ekvivalents.

Materiālus pērk un uz objektu piegādā darbu izpildītājs.

Papildus norādām, ka tiks precizētas tāmes – “Lokālā tāme un cenu piedāvājums paredzētajiem avārijas darbiem” (Tāme Nr.3.1.) un “Lokālā tāme un cenu piedāvājums neparedzētiem avārijas darbiem” (Tāme Nr.3.2), kas tiks publicētas tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

*Jautājums: Pozīcija Nr.24 Tranšejas rakšana-bedre v/spr.uzmavām (V/sp uzmavu montāža ir 5gab, kāpēc bedres priekš uzmavām ir 15gab?)*

Atbilde: Informējam, ka iepirkuma procedūras nolikumā tiks veikti grozījumi, proti, tiks precizētas tāmes – “Lokālā tāme un cenu piedāvājums paredzētajiem avārijas darbiem” (Tāme Nr.3.1.) un “Lokālā tāme un cenu piedāvājums neparedzētiem avārijas darbiem” (Tāme Nr.3.2), kā arī tiks pagarināts piedāvājumu iesniegšanas termiņš. Nolikuma grozījumi tiks publicēti tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

*Jautājums: Pozīcija Nr.19 Esošo kabeļu demontāža (vai šie 12000m kabeļa ir visi 100% jādemontē vai pēc iespējām, neparedzot papildus tranšejas darbus kabeļu demontāžai?)*

Atbilde: Jāparedz visu 12000 m kabeļu demontāžas izmaksas, jo jaunie kabeļi tiks guldīti esošo kabeļu vietā nemainot atrašanās piesaistes.

*Jautājums: Pozīcija Nr.27. Kabeļa savienojuma uzmavas montāža 1000mm2 (kāda tipa uzmavas, kas piegādā?)*

Atbilde: Nepieciešamie materiāli - savienojuma uzmava 3 kV kabelim ar metāla bruņas ekrānu un diviem signālvadiem (YAKYFtly-žp) 1x1000 mm3, SAV5001000, Tyco Electronics Raychem vai ekvivalets. Presējama savienojuma čaula alumīnija dzīslai 1000 mm2, 1-10 kV. Pildīti ar kontakziedi un plastikāta aizsargapvalku, iekšējais diametrs 44mm.

Materiālus pērk un uz objektu piegādā darbu Izpildītājs.

*Jautājums: Pozīcija Nr.21 Kabeļa brīdinājuma signāllentas ieklāšana (kas piegādā signāllentu?)*

Atbilde: materiālus pērk un uz objektu piegādā darbu izpildītājs.

*Jautājums: Kas ir ar rakšanas atļaujām, kā tas tiek organizēts un atspoguļots specifikācijā?*

Atbilde: saskaņā ar nolikumam pievienotās Tehniskās specifikācijas 2.4.punktu, avārijas rakšanas pieteikumu tranšejas rakšanai Rīgas domes Satiksmes departamentam nosūta Pasūtītājs (izņemot otrreizējās seguma atjaunošanas gadījumā). Rakšanas atļauju saņemšanu no inženiertīklu turētājiem nodrošina tiešais darbu izpildītājs. Pasūtītājs, nepieciešamības gadījumā, pēc darbu izpildītāja lūguma, var izsaukt citu inženiertīklu pārstāvi.

*Jautājums: Vai gadījumā nav pieejams detalizēts kabeļu, cauruļu izbūves plāns, kur būtu redzamas visas inženierkomunikācijas, tas atvieglotu darbu planošanu un attiecīgu cilvēkresursu planošanu, kā arī ļautu kvalitatīvāk sagatavo piedāvājumu.*

Atbilde: paskaidrojam, ka šobrīd kabeļi norādītajā trasē ir avārijas stāvoklī, ar vairākām uzmavām un dotajā brīdī arī ar jauniem bojājumiem, kas nav laboti. Kabeļi ir atslēgti un ir nepieciešama steidzama to nomaiņa avārijas kārtībā, līdz ar to projekts un saskaņota topogrāfija nav. Ir tikai pieejama informācija par to izvietojumu atbilstoši nolikumam pievienotajai shēmai.

*Jautājums: Pozīcija Nr.1 Kabeļu gultnes sagatavošana (lūdzu definēt šīs pozīcijas veicamo darbu aprakstu, vai seit ir paredzeta arī visas izraktās gultnes nomaiņa?)*

Atbilde: paskaidrojam, ka informācija par kabeļu tranšejas sagatavošanas un aizbēršanas darbu veikšanu ir norādīta nolikumam pievietotās Tehniskās specifikācijas 2.2.punktā.

Papildus informējam, ka augstāk norādītās atbildes un paskaidrojumi ir attiecīgi piemērojami attiecībā uz tāmi “Lokālā tāme un cenu piedāvājums neparedzētiem avārijas darbiem” (Tāme Nr.3.2).